AEC ปัดข่าวลือ! ยันชัดไม่เคยแย่งรายใหญ่-ทีมผู้บริหาร จากโบรกฯอื่น
AEC ปัดข่าวแย่งลูกค้ารายใหญ่-ทีมผู้บริหารจากโบรกฯอื่น แจงอยู่ระหว่างจัดโครงสร้างภายในขององค์กร-หาแนวทางและความคืบหน้าการดำเนินการแก้ไข กรณีหลักทรัพย์ของบริษัทถูกขึ้นเครื่องหมาย "C" ต่อตลท.
AEC ปัดข่าวแย่งลูกค้ารายใหญ่-ทีมผู้บริหารจากโบรกฯอื่น แจงอยู่ระหว่างจัดโครงสร้างภายในขององค์กร-หาแนวทางและความคืบหน้าการดำเนินการแก้ไข กรณีหลักทรัพย์ของบริษัทถูกขึ้นเครื่องหมาย "C" ต่อตลท.
8 มิ.ย. 2564

บล.เออีซี (AEC) ชี้แจงกรณีมีการเผยแพร่ข้อความในกลุ่มนักลงทุนผ่านช่องทาง LINE application เกี่ยวกับการปรับโครงสร้างการบริหารของ บล.เออีซี วานนี้ว่าจะมีนักลงทุนรายใหญ่ ผู้บริหารระดับสูงของบริษัทหลักทรัพย์อื่น รวมถึงเจ้าหน้าที่การตลาดจำนวนมากเข้ามาร่วมดำเนินธุรกิจในบริษัทฯ นั้น
โดยบริษัทขอปฏิเสธข่าวลือดังกล่าว เนื่องจากคณะผู้บริหารของบริษัทไม่ได้มีการเจรจา หรือพิจารณาเรื่องการปรับโครงสร้างการบริหารในลักษณะที่ปรากฏตามข้อความนั้น โดยบริษัทฯดำเนินการในลักษณะการจัดโครงสร้างภายในขององค์กร และดำเนินงานตามแผนการที่ได้ชี้แจงไปแล้ว ซึ่งบริษัทได้รายงานแนวทางและความคืบหน้าการดำเนินการแก้ไข กรณีหลักทรัพย์ของบริษัทถูกขึ้นเครื่องหมาย “C” ต่อตลาดหลักทรัพย์แห่งประเทศไทย